《赵大资 其二》
宋代·林希逸

当年玉座语尤亲，荐士虽多不语人。天下短长才识尽，内中方寸纸来频。

仆穷分作米盐吏，公许宜为翰墨臣。回首摛文今梦断，长怀知己泪沾巾。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。